На основу чланова 55, 57 и 60 Закона о јавним набавкама ("Сл. гласник РС" број 124/12, 14/15 и 68/15) **Основна школа „Десанка Максимовић“, 6.личке дивизије 32, Пожаревац** објављује

**ПОЗИВ ЗА ПОДНОШЕЊЕ ПОНУДА**

**у поступку јавне набавкe услуга: организовање екскурзије и наставе у природи**

**ПОДАЦИ О НАРУЧИОЦУ**

**Назив Наручиоца:** Основна школа „Десанка Максимовић“

**Адреса:** 6.личке дивизије 32 Пожаревац

**ПИБ Наручиоца:** 101975156

**Матични број Наручиоца:** 07383185

**Интернет страница Наручиоца:** [www.desankamaksimovic.rs](http://www.desankamaksimovic.rs)

**Врста Наручиоца: установа за образовање**

**ПРЕДМЕТ ЈАВНЕ НАБАВКЕ**

**Врста поступка:** јавна набавка мале вредности

**Број јавне набавке:** 02/2019

**Врста предмета:** Услуге

**Предмет јавне набавке:** услуга организовања екскурзије и наставе у природи ученика.

**Назив и ознака из општег речника набавке:**63516000

**Јавна набавка је обликована по партијама**

**КРИТЕРИЈУМ ЗА ДОДЕЛУ УГОВОРА**

Критеријум за оцену понуда ради доделе уговора је "најнижа понуђена цена", уколико су испуњени сви услови наведени у конкурсној документацији.

 У ситуацији када постоје две или више понуда са истом понуђеном ценом, као најповољнија ће бити оцењена понуда понуђача који је исказао већу укупну вредност реализованих услуга са основним и средњим школама(екскурзије и настава у природи) из референтне листе.

**ОБАВЕЗНИ УСЛОВИ ЗА УЧЕШЋЕ ИЗ ЧЛАНА 75. ЗЈН**

1. да је понуђач регистрован код надлежног органа, односно уписан у одговарајући регистар;
2. да понуђач (привредно друштво) и његов законски заступник (односно законски заступници привредног друштва уколико их има више) нису осуђивани за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.
3. да је понуђач измирио доспеле порезе и друге јавне дажбине у складу са прописима Републике Србије или стране државе када има седиште на њеној територији;
4. Да понуђач поштује обавезе које произилазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде.
5. да има важећу дозволу надлежног органа за обављање делатности која је предмет јавне набавке.

**ПРЕУЗИМАЊЕ КОНКУРСНЕ ДОКУМЕНТАЦИЈЕ**

Конкурсна документација се може преузети на интернет страници Наручиоца

 [www.desankamaksimovic.rs](http://www.desankamaksimovic.rs) и на Порталу јавних набавки, интернет адреса [www.portal.ujn.gov.rs](http://www.portal.ujn.gov.rs/)

**ПОДАЦИ О НАЗИВУ, АДРЕСИ И ИНТЕРНЕТ АДРЕСИ ДРЖАВНОГ ОРГАНА ИЛИ ОРГАНИЗАЦИЈЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ**

Понуђачи могу благовремено добити исправне податке о пореским обавезама, заштити животне средине, заштити при запошљавању и условима рада на следећим адресама:

* Пореске обавезе: Министарство финансија и привреде - Пореска управа, Саве Машковића 3-5, Београд; интернет адреса [www.poreskauprava.gov.rs](http://www.poreskauprava.gov.rs/)
* Заштита животне средине: Министарство енергетике, развоја и заштите животне средине, Немањина 22-26, Београд, интернет адреса [www.merz.gov.rs](http://www.merz.gov.rs/).;
* Заштита при запошљавању и условима рада: Министарство рада, запошљавања и социјалне политике, Немањина 22-26, Београд; интернет адреса [www.minrzs.gov.rs](http://www.minrzs.gov.rs/).

**НАЧИН И РОК ДОСТАВЕ ПОНУДА**

 Понуђачи своје понуде подносе непосредно, у затвореним ковертама или кутијама (затвореним на начин да се приликом отварања понуда може са сигурношћу утврдити да се први пут отварају), са назнаком**: "ПОНУДА за јавну набавку број 02/2019 – НЕ ОТВАРАТИ"**, лично или путем поште. На полеђини коверте назначити назив и адресу понуђача, телефон и особу за контакт.

 Уколико понуђач подноси понуду путем поште, мора да обезбеди да она стигне наручиоцу до назначеног термина.

**Понуде се подносе на адресу: Основна школа „Десанка Максимовић“ Пожаревац ул.6.личке дивизије 32**

**КРАЈЊИ РОК ЗА ПОДНОШЕЊЕ ПОНУДЕ ЈЕ 21.02.2019. ГОДИНЕ ДО 12:00 ЧАСОВА.**

 Неблаговременом ће се сматрати понуда понуђача, која није поднета Наручиоцу до назначеног рока. По окончању поступка отварања понуда, комисија за јавне набавке Наручиоца, вратиће све неблаговремено поднете понуде понуђачима, неотворене и са назнаком да су поднете неблаговремено.

**ОТВАРАЊЕ ПОНУДА**

**Отварање понуда ће се обавити јавно, по истеку рока за подношење понуда, дана 21.02.2019. године у 12:30 часова** **у просторијама Oсновне школе „Десанка Максимовић“, 12000 Пожаревац, 6.личке дивизије 32.**

Отварање понуда је јавно и може присуствовати свако заинтересовано лице.

 У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење за учествовање у отварању понуда.

**ОБАВЕШТАВАЊЕ ПОНУЂАЧА О РЕЗУЛТАТИМА ПОСТУПКА**

Рок у коме ће Наручилац донети Одлуку у вези са овом јавном набавком је 10 (десет) дана од дана јавног отварања понуда.

Понуђачи су дужни да прате Портал јавних набавки РС и интернет страницу Наручиоца кaко би благовремено били обавештени о резултатима поступка, јер ће Наручилац одлуку у вези са предметном јавном набавком објавити на Порталу јавних набавки и на својој интернет страници у року од три дана од дана доношења.

**ОСОБА ЗА КОНТАКТ**

Додатне информације у вези са овим позивом могу се добити сваког радног дана од 10:00–14:00 часова на телефон 012 226 422 и e-mail osdesankapo.sekretar@gmail.com

Особа за контакт је Саша Перић